CELEX: 62020CN0602
Language: fi
Date: 2020-11-12 00:00:00
Title: Asia C-602/20: Ennakkoratkaisupyyntö, jonka Varhoven administrativen sad (Bulgaria) on esittänyt 12.11.2020 – AKZ-Burgas EOOD v. Direktor na Direktsia ”Obzhalvane i danachno-osiguritelna praktika”

25.1.2021   
            
            
               FI
            
            
               Euroopan unionin virallinen lehti
            
            
               C 28/29
            
         
      Ennakkoratkaisupyyntö, jonka Varhoven administrativen sad (Bulgaria) on esittänyt 12.11.2020 – AKZ-Burgas EOOD v. Direktor na Direktsia ”Obzhalvane i danachno-osiguritelna praktika”
      (Asia C-602/20)
      (2021/C 28/47)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Varhoven administrativen sad
      
         Pääasian asianosaiset
      
      
         Valittaja: AKZ-Burgas EOOD
      
         Vastapuoli: Direktor na Direktsia ”Obzhalvane i danachno-osiguritelna praktika” – Burgas
      
         Ennakkoratkaisukysymykset
      
      
                  1)
               
               
                  Onko pääasian kohteena olevan kaltainen kansallinen oikeussääntö ristiriidassa unionin oikeuden kanssa, kun sen mukaan lakisääteiset korot, joita on maksettava palautettaessa unionin oikeuden vastaisesti perittyjä sosiaalivakuutusmaksuja, suoritetaan vasta pääoman palauttamista koskevan vaatimuksen esittämistä seuraavasta päivästä lukien?
               
            
                  2)
               
               
                  Onko pääasian kohteena olevan kaltainen kansallinen oikeussääntö ristiriidassa unionin oikeuden, erityisesti vastaavuus- ja tehokkuusperiaatteiden kanssa, kun sen mukaan lakisääteiset korot, joita on maksettava palautettaessa unionin oikeuden vastaisesti perittyjä pakollisia sosiaalivakuutusmaksuja, suoritetaan vasta näiden ilman oikeudellista perustaa suoritettujen/perittyjen summien palauttamista koskevan vaatimuksen esittämistä seuraavasta päivästä lukien niiden palauttamiseen saakka?